Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5026

12. cikk Az ESZAK-Szerződés 28. cikkének helyébe a következő rendelkezés lép: „28. cikk Amikor a Főhatóság konzultálni kíván a Tanáccsal, a Tanács – anélkül, hogy arról szükségszerűen szavazást tartana – megtárgyalja a kérdést. Az ülések jegyzőkönyvét meg kell küldeni a Főhatóságnak. Minden olyan esetben, amikor e szerződés szerint a Tanács hozzájárulására van szükség, a hozzájárulást megadottnak kell tekinteni, ha a Főhatóság által benyújtott javaslatot: – a tagállamok képviselőinek abszolút többségével jóváhagyják, két olyan tagállam képviselőinek a szavazatait is beleértve, amely tagállamok külön-külön a Közösség által előállított összes szén- és acélmennyiségnek legalább egykilencedét termelik, vagy – a szavazatok egyenlő megoszlása esetén, és amennyiben a Főhatóság a javaslat második megtárgyalását követően fenntartja javaslatát, három olyan tagállam képviselői hagyják jóvá, amely tagállamok külön-külön a Közösség által előállított összes szén- és acélmennyiségnek legalább egykilencedét termelik. Minden olyan esetben, amikor e szerződés szerint egyhangú határozatra vagy egyhangú hozzájárulásra van szükség, az ilyen határozatot vagy hozzájárulást akkor lehet az előírásoknak megfelelően meghozottnak, illetve megadottnak tekinteni, ha a Tanács valamennyi tagja jóváhagyólag szavazott. Mindazonáltal e szerződés 21., 32., 32a., 78e. és 78h. cikkének, valamint a Bíróság alapokmányáról szóló jegyzőkönyv 16. cikkének, 20. cikke harmadik bekezdésének, 28. cikke ötödik bekezdésének és 44. cikkének alkalmazásakor a jelenlévő vagy képviselt tagok tartózkodása nem akadálya a Tanács egyhangúságot igénylő jogi aktusai elfogadásának. A minősített többséget vagy egyhangú szavazatot igénylő tanácsi határozatok kivételével, határozatait a Tanács a tagjai többségének szavazatával fogadja el; a többséget megvalósultnak kell tekinteni, ha azt a tagállamok képviselőinek abszolút többsége alkotja, beleértve két olyan tagállam képviselőinek a szavazatait is, amely tagállamok külön-külön a Közösség által előállított összes szén- és acélmennyiségnek legalább egykilencedét termelik. E 2004/60/II. szám szerződés 78., 78b. és 78e. cikkének alkalmazása céljából azonban – amely esetekben minősített többségre van szükség – a Tanács tagjainak a szavazatait a következőképpen kell súlyozni: A jogi aktusok elfogadásához legalább nyolc tag által leadott legalább 54 igen szavazat szükséges. Szavazás esetén a Tanács bármely tagja legfeljebb még egy másik tag képviseletében eljárhat. A Tanács a tagállamokkal az elnökén keresztül érintkezik. A Tanács jogi aktusait a Tanács által meghatározott módon közzé kell tenni.”

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes